CELEX: 62021TN0039
Language: hu
Date: 2021-01-25 00:00:00
Title: T-39/21. sz. ügy: 2021. január 25-én benyújtott kereset – PP és társai kontra Parlament

2021.3.29.   
            
            
               HU
            
            
               Az Európai Unió Hivatalos Lapja
            
            
               C 110/33
            
         
      2021. január 25-én benyújtott kereset – PP és társai kontra Parlament
      (T-39/21. sz. ügy)
      (2021/C 110/37)
      Az eljárás nyelve: francia
      
         Felek
      
      
         Felperesek: PP, PQ, PR, PS és PT (képviselő: M. Casado García-Hirschfeld ügyvéd)
      
         Alperes: Európai Parlament
      
         Kérelmek
      
      A felperesek azt kérik, hogy a Törvényszék:
      
                  —
               
               
                  állapítsa meg, hogy a jelen kereset elfogadható és megalapozott;
               
            
                  —
               
               
                  semmisítse meg a megtámadott határozatokat;
               
            
                  —
               
               
                  amennyiben ez szükséges, semmisítse meg a felperes által a személyzeti szabályzat 90. cikkének (2) bekezdése alapján benyújtott panaszokat elutasító határozatokat;
               
            
                  —
               
               
                  kötelezze a Parlamentet arra, hogy fizessen személyenként méltányosan 1 000 euróra becsült összeget a nem vagyoni károk megtérítéseként;
               
            
                  —
               
               
                  kötelezze a Parlamentet arra, hogy térítse meg a díjazásuk 25 %-ának megfelelő vagyoni kárukat és fizessen kiegyenlítő kamatokat, valamint fizesse meg az időközben esedékessé vált késedelmi kamatokat;
               
            
                  —
               
               
                  az alperest kötelezze az összes költség viselésére.
               
            
         Jogalapok és fontosabb érvek
      
      A Parlamentnek a Covid19-re válaszul családi okból az alkalmazási helyen kívüli ideiglenes részmunkaidős munkavégzésről szóló, 2000. március 31-i határozatával (a Covid miatti 75 %-os részmunkaidőről szóló határozat) szemben benyújtott keresetük alátámasztása érdekében a felperesek négy jogalapra hivatkoznak.
      
                  1.
               
               
                  Az első jogalap jogellenességi kifogásra vonatkozik annyiban, amennyiben a megtámadott határozatokat jogellenes belső szabályok alkalmazásával fogadták el.
               
            
                  2.
               
               
                  A második jogalap két részből áll:
                  
                              —
                           
                           
                              az első rész az Európai Unió tisztviselőinek személyzeti szabályzata (a továbbiakban: személyzeti szabályzat) VII. melléklete 4. cikkének megsértésére és nyilvánvaló mérlegelési hiba fennállására vonatkozik, mivel az alperes nyilvánvalóan megsértette a külföldi munkavégzés fogalmát;
                           
                        
                              —
                           
                           
                              a második rész a személyzeti szabályzat 62. és 69. cikkének megsértésére, valamint a jogszerűség és a jogbiztonság elveinek megsértésére vonatkozik.
                           
                        
            
                  3.
               
               
                  A harmadik jogalap az egyenlő bánásmód elvének, a hátrányos megkülönböztetés tilalmának, a megfelelő ügyintézés elvének és a gondoskodási kötelezettségnek a megsértésére vonatkozik.
               
            
                  4.
               
               
                  A negyedik jogalap a személyzeti szabályzat jogosulatlan kifizetések visszatérítésével kapcsolatos 85. cikkének megsértésére vonatkozik.
               
            Végül a felperesek kérik a megtámadott határozatok következtében állítólagosan őket ért nem vagyoni és vagyoni károk megtérítését.